text: INICI > RECEPTARIS > 4 coques per Dijous Gras
  4 coques per Dijous Gras
  Per Dijous Llarder, greix. No és ben bé això, però amb aquestes receptes celebrareu el primer dia de Carnaval amb la panxa plena
  Anys enrere s'aprofitava el Dijous Llarder per afartar-se d'aliments greixosos i preparar-se per a l'abstinència de la Quaresma. Tot i que la tradició de l'abstinència s'ha perdut, mantenir la panxa contenta sempre ens agrada. Podreu fer-ho amb aquestes coques.
  De coca de llardons no en pot faltar, ja sigui per esmorzar només començar el dia o per postres després dels ous i la botifarra. Aquesta recepta és típica d'Olot i està feta amb llardons de la Garrotxa, més tous, gustosos i sense crosta!
  Aquesta coca de llardons incorpora com a novetat un bon grapat d'avellanes torrades, a més de canyella i anís, que aporten a la recepta una aroma i un regust molt especials. Tasteu-la!
  Si no sabíeu que la típica coca de llardons mallorquina incorpora sobrassada per sobre, ara ja ho sabeu. Però us avisem que el contrast de sabor és potent i que, si no us hi atreviu, podeu substituir la sobrassada per fruita confitada.
  Amb 30 minuts tindreu llesta aquesta coca de llardons: ràpida, bona i sense complicacions. La falta de temps i la mandra ja no són excuses!